Puritan Passions

Puritan Passions (esperante "Puritanaj Pasioj") estas usona muta filmo aperinta en 1923 kaj reĝisorita de Frank Tuttle. Ĝi estis adaptita el la teatraĵo The Scarecrow verkita de Percy MacKaye en 1908, kiu mem estis inspirita de la novelo Feathertop fare de Nathaniel Hawthorne. Inter la filmaktoroj estas Glenn Hunter, Mary Astor kaj la kutime teatra aktoro Osgood Perkins. La filmo montriĝas sufiĉe lojala al la teatraĵo, escepte de la persono ludita de Osgood Perkins, kiu nomiĝas Dickon en la teatraĵo kaj D-ro Nicholas en la filmo. Ĝi restas la sola kinadapto de tiu teatraĵo, kvankam antaŭe aperis du aliaj mutaj filmoj pri la originala verko de Hawthorne.

 Eksteraj ligiloj 
 Puritan Passions ĉe IMDB

Kategorio:Filmoj de Frank Tuttle
Kategorio:Filmoj aperintaj en 1923
Kategorio:Mutaj filmoj
Kategorio:Usonaj filmoj
Kategorio:Anglalingvaj filmoj